Les principals forces polítiques exposen les seues propostes socials i en materia d’igualtat al debat organitzat per la Fundació Isonomia 



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/05/2q/debat-isonomia/&url=/com/noticies/2015/05/2q/debat-isonomia/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/05/2q/debat-isonomia/&url=/com/noticies/2015/05/2q/debat-isonomia/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/05/2q/debat-isonomia/&url=/com/noticies/2015/05/2q/debat-isonomia/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/05/2q/debat-isonomia/&url=/com/noticies/2015/05/2q/debat-isonomia/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Les principals forces polítiques exposen les seues propostes socials i en materia d’igualtat al debat organitzat per la Fundació Isonomia

21/05/2015 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ debat-isonomia Debat_Igualtat_15DLL15_in](/com/noticies/2015/05/2q/debat-isonomia/Debat_Igualtat_15DLL15_in.jpg)](#)

  FOTO: Damián Llorens

Representants de les principals formacions polítiques amb representació parlamentaria van exposar les propostes en materia d’igualtat i política social que incorporen en el seu programa electoral per a les eleccions autonòmiques i municipals del pròxim 24 de maig al debat organitzat per la Fundació Isonomia «Les polítiques d'igualtat i les polítiques socials en els programes electorals dels partits polítics en les eleccions locals i autonòmiques».

Les participants en el debat van ser Mercedes Ventura, per Ciutadans; Silvia Vicente, per UPyD; Cristina Cabedo, per Podem; Mónica Álvaro, per Compromís; Laura Vidal, per EUPV; Susana Ros, per PSPV-PSOE, i Mª Carmen Amorós, per PP.

El debat va ser presentat pel president de la Fundació Isonomia i rector de la Universitat Jaume I, Vicent Climent, qui va assenyalar la importància de les polítiques socials i d’igualtat per al progrés de la societat. «La Universitat entén que la justícia real com a ideal cap al qual hem de treballar exigeix una igualtat efectiva entre tots i totes, per això, dins les nostres accions de compromís amb la ciutadania i de dinamització social, hem volgut integrar en aquest debat les polítiques socials com a eix fonamental d’eixa forma d’entendre la igualtat i la justícia que volem per a tots».

Mercedes Ventura, candidata per Ciudadanos, va destacar entre les seues propostes la dotació de pressupost a l’àrea d’igualtat i l’increment de recursos disponibles. També va assenyalar la importància de treballar per afavorir la conciliació entre vida laboral i vida personal per eliminar el sostre de cristall i escletxa salarial. «Resulta paradoxal que el percentatge de dones en consells d’administració en el IBEX35 siga molt baix, de l’11% mentre que el 61% dels nous titulats universitaris són dones i amb els millors expedients acadèmics. Cal polítiques d’empoderament de la dona per canviar aquesta situació i evitar que s’escape el talent, que és el que ara ocorre» va apuntar. La defensa de la família, l’humanització en l’atenció als ciutadans i la protecció a les persones que pateixen violència domèstica van ser altres dels punts en els que va incidir Ventura.

Per la seua part, la segona candidata de Podem a les Corts Valencianes per la província de Castelló, Cristina Cabedo, va recordar que el programa electoral de Podem inclou la perspectiva de gènere de forma transversal i destacar entre les principals mesures la creació de l’Institut d’Igualtat de gènere com a òrgan autònom que integre la perspectiva de gènere en totes les conselleries. També va apostar per la economia de cures i co-educació per aconseguir una vertadera transformació. «La co-educació l’hem d’entendre des d’un punt de vista integral, que incloga l’educació informal. Per això, considerem que cal crear un Observatori de Publicitat no sexista que realment treballe i augmentar les seues funcions ampliant-les a tots els mitjans de comunicació i no sols a la publicitat» va destacar.

Silvia Vicente, representant d’UPyD, va advocar per una legislació justa per acabar amb situacions discriminatòries i pel foment del respecte i la tolerància. En aquest sentit, va defensar polítiques d’igualtat dirigides tant a homes com a dones. «Aquesta ha sigut una qüestió controvertida i que distingeix al nostre partit perquè entenem que les polítiques han de fomentar la igualtat i actualment existeix una injusta guerra de sexes que a més ve plamada en moltes de les lleis en vigor» va afirmar. Igualment va defensar els serveis socials, dirigits a atendre a col·lectius  en situació d’especial vulnerabilitat social, com a serveis essencials, elements prioritaris i que per tant, han de quedar fora de qualsevol política de retallades.

La candidata a les Corts Valencianes per la circumscripció de Castelló per Compromís, Mónica Álvaro, va iniciar la seua intervenció posant l’accent en la violència de gènere i recordant que ja són 13 les víctimes en 2015. «Calen accions i mecanismes així com garantir millor atenció i recursos per a les víctimes. Per això, en Compromís tenim una màxima: les persones primer. Rescatem persones» va apuntar. D’altra banda, va fer al·lusió a les polítiques aplicades en els últims anys com el copagament, la desaparició de la Direcció General de la Dona, etc. i va defensar la derogació de la llei de bases, de racionalització i sostenibilitat de l’administració local i la creació d’una nova llei valenciana de serveis socials que reflectisca la realitat de la situació, i que col·loque les rendes garantides de ciutadania on han d’estar en una línia pressupostària amb fons propis i no subjectes a fons pressupostaris i a subvencions.

Per la seua part, Laura Vidal d’EUPV, va recordar que des d’aquesta força política estan compromesos en la reorganització d’una societat democràtica en la que les dones tinguen presència, representació, opinió, expressió i justa influència social en igualtat de condicions. «Per això, plantegem la creació de dos lleis fonamentals, una per a combatre tot el que atempte a la igualtat de sexes i eradicar la violència masclista i altra que garantisca la vida per a ser disfrutada» va assenyalar. També va enumerar algunes les propostes del seu programa electoral com garantir la paritat en els òrgans de representació pública, la creació d’un consell autonòmic de les dones així com dedicar un 5% del pressupost per a polítiques específiques de dones o garantir tractaments de fertilitat, entre d’altres.

En el seu torn d’intervenció, Susana Ros, del PSPV-PSOE, va destacar l’aposta per la igualtat salarial, la conciliació laboral i l’educació en igualtat. «Presentem un programa amb més de 1.400 mesures per regenerar la democràcia, crear ocupació i garantir els nostres drets. Per això proposem un govern decent, compromès i feminista» va subratllar Ros. Entre les propostes, Ros va destacar la recuperació de l’Institut Valencià de la Dona com organisme de referència encarregat de polítiques d’igualtat però com un organisme plural mantenint la interlocució permanent amb les organitzacions de dones i el moviment feminista organitzat; els incentius a l’autocupació de les dones i el foment per a la creació d’empreses de dones que presten serveis de proximitat en zones rurals. Quan a l’educació va anunciar un mapa de titulacions de formació professional amb un títol en promoció d’igualtat de gènere i el compromís de signar convenis amb les universitats per a la regulació d’estudis universitaris sobre feminisme i igualtat de  gènere.

Per finalitzar, M. Carmen Amorós del Partit Popular, va destacar que «aconseguir igualtat efectiva entre homes i dones és objectiu prioritari per al seu partit. Per això, la política la concebim de manera transversal, de manera que totes les àrees es gestionen des de la perspectiva de gènere». Entre les propostes, Amorós va destacar l’elaboració del V Pla d’Igualtat de la Generalitat Valenciana, la creació d’una escola d’igualtat en línia accessible a totes les persones i gratuïta i mesures per previndre la violència de gènere. «El món laboral encara ens torna moltes escletxes de gènere que hem d’eliminar com l’escletxa salarial, la presència de dones en llocs directius i un llarg etcètera» va afirmar. En aquest sentit, va apostar per la creació de programa de microcrèdits i una plataforma virtual per a emprenedores així com incentius per a què les empreses facen plans d’igualtat i implanten mesures innovadores.

[Fotografies](http://ujiapps.uji.es/com/fotonoticies/arxiu/2015/05/19/debat-igualtat-isonomia/&idioma=es)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00